Gulîstan (pirtûk)
Gulîstan [Gulistan] (bi farisî: گلستان), kitêba nivîskarê faris Şêx Sediyê Şîrazî ye. Ev kitêb ji heşt beşan pêk tê û di serî de jî li ser jiyana Şêx Se'dî û kitêba Gulistanê hin agahî hene.

Beşên Kitêbê 
 Beşa Yekem - Derheqê Jiyana Padişahan
 Beşa Duyem - Li Ser Exlaqa Derweşan
 Beşa Sêyem - Di Derheqê Fazîleta Qena'etê De
 Beşa Çarem - Feydeyên Bêdengiyê
 Beşa Pêncem - Derheqê Eşq û Ciwanî
 Beşa Şeşem - Derheqê Zeîfî û Kalîtiyê
 Bela Heftem - Derheqê Tesîra Terbiyet û Perwerdeyê De
 Beşa Heştem - Derheqê Adabê Sohbet û Hevalbendiyê De

Ji helbesta nav çîrokan mînakek

Wergêrên vê kitêbê Muhammed Înal û Mahmut Yamalak vê kitêbê wiha didin nasandin: 
"Eger mirovek bipirse ku Gulîstan çi ye? Mirov dikare bêje: Gulîstan, çîroka rêwiyan e. Hem rêwiyên li ser rûyê dinyayê û hem jî yên li rêya heqîqetê.

Çîrokên di Gulîstanê de hatine gotin bi piranî rast in û serpêhatiyên Şêx Se'dî bi xwe ne. Şêx Se'dî di koçberiya dawiyê de, ji Fasê heya Hindistanê, ji Tirkîstanê heya Kurdistanê li gelek deveran geriyaye."

Wergera li kurdî 
Kitêba Gulîstanê berî Muhammed Înal û Mahmut Yamalak, ji aliyê M. Muhammed Garsî Farqînî ve jî li zimanê kurdî hatiye wergerandin (Şêx Se'dî, Gulistan, Wergêr: M. Muhammed Garsî Farqînî, Weşanên Nûbihar, Stenbol, 2005).

Pirtûk
Wêjeya farisî